নৈহাটি ঘটনার ২৪ ঘণ্টার মধ্যে বারাকপুরের সিপি বদল, নতুন দায়িত্বে কে?

বারাকপুর: নৈহাটিতে তৃণমূল নেতা খুনের পরই বদলি বারাকপুরের (Barrackpore) পুলিশ কমিশনার। ঘটনার ২৪ ঘণ্টার মধ্যে বদল করা হল সিপিকে (Transfer CP Barrackpore Commissionerate)। অলোক রাজোরিয়ার (Alok Rajoria) বদলে এবার বারাকপুরের নতুন সিপির দায়িত্বে এলেন কারা বিভাগের ডিআইজি অজয় কুমার ঠাকুর। অলোক রাজোরিয়াকে পাঠানো হল ট্রাফিক বিভাগে। সেখানকার ডিআইজি-র দায়িত্ব পেলেন তিনি। ট্রাফিক বিভাগ থেকে এসপি পদমর্যাদার রাজনারায়ণ মুখোপাধ্যায়কে বদলি করা হল CO, SAP-তে। এই বদলি রুটিনমাফিক বলেই দাবি রাজ্য পুলিশের।

আরও পড়ুন: অনলাইন গেমিং অ্যাপের প্রতরণা চক্রের হদিস, ১০ গ্রেফতার

গত কয়েক মাস ধরেই বেশ কয়েকটি খুনের ঘটনা ঘটেছে ব্যারাকপুর পুলিশ কমিশনারেট এলাকায়। নৈহাটির উপনির্বাচনের দিন ভাটপাড়ার ৪ নম্বর বাসস্ট্যান্ড চত্বরে দুষ্কৃতীদের গুলিতে নিহত হন তৃণমূল নেতা অশোক সাউ। শুক্রবার প্রকাশ্যে দুষ্কৃতীদের গুলিতে খুন হন সন্তোষ যাদব (৩২) নামে এক তৃণমূল কর্মী। ঘটনায় বিজেপি আশ্রিত দুষ্কৃতীদের বিরুদ্ধে অভিযোগের আঙুল তোলেন তৃণমূল নেতৃত্ব। পরপর এমন ঘটনা চলতে থাকায় ব্যারাকপুরের আইনশৃঙ্খলা নিয়ে বিরোধীদের তোপের মুখে পড়ে প্রশাসন। ঘটনার সঙ্গে সঙ্গে তদন্তে নামে বারাকপুর পুলিশ কমিশনারেট। ঘটনাস্থল পরিদর্শনে গিয়ে চাঞ্চল্যকর তথ্য তুলে ধরেন অলোক রাজোরিয়া। এর ঠিক ২৪ ঘণ্টার মধ্যেই বদলির নির্দেশ এল রাজ্য পুলিশের তরফে। জানা গিয়েছে, বারাকপুরের পুলিশ কমিশনারের পদ থেকে সরিয়ে অলোক রাজোরিয়াকে পাঠানো হয় ট্রাফিক বিভাগের ডিআইজি পদে।

অন্য খবর দেখুন